

**FACULTY OF SOCIAL SCIENCES AND**

**HUMANITIES**

UHIS1022 FALSAFAH DAN ISU SEMASA / SEKSYEN 73

SEMESTER 1, 2020/2021

TUGASAN INDIVIDU

TAJUK:

ULASAN BAGI WEBINAR WACANA DEKOLONISASI INTELEKTUAL

NAMA PENUH : TERENCE LOORTHANATHAN

MATRIK : A20EC0165

K/P : 010417-10-0285

TEL : 011-31350164

DISERAHKAN KEPADA:

DR ABDUL HALIM B. ZULKIFLI

Pada 10 Januari 2021, Akademi Tamadun Islam dari Fakulti Sains Sosial dan Kemanusiaan UTM menganjurkan webinar wacana dekolonisasi intelektual yang diwakili oleh moderator Dr. Nur Najwa Hanani binti Abd Rahman dan dua orang panel yang mempunyai banyak pengalaman tentang isu-isu dekolonisasi iaitu Prof. Dr. Kamaruzaman bin Yusoff dan Dr. Nasruddin bin Yunos.

Mengikut Prof. Dr. Kamaruzaman maksud kolonisasi perlu ditekankan untuk memahami dekolonisasi. Kolonisasi merupakan satu idea oleh kuasa imperial yang merujuk kepada beberapa ideologi antaranya ialah “The White’s Man Burden” yang boleh diringkaskan sebagai satu tanggungjawab kepada orang barat untuk memodenkan tamadun lain.

Dengan ilmu kolonisasi Prof. Dr. Kamaruzaman menekankan ideologi dekolonisasi yang berlaku selepas perang dunia pertama, di mana banyak negara dimerdekakan sehinggalah menjelang perang dunia kedua. Prof juga menghuraikan bagaimana proses dekolonisasi boleh berlaku antara cara ialah dari segi rundingan, cara lain ialah dengan menentang penjajah ataupun kedua-duanya sekali. Antara faktor penentangan penjajah berlaku ialah kerana masyarakat dijajah mendapati bahawa penjajah telah merampas banyak hasil bumi mereka dan juga mereka menginginkan penduduk tempatan menjadi pihak berkuasa negara sendiri.

Ada beberapa proses yang penting dalam melakukan usaha dekolonisasi, Antaranya ialah memastikan kuasa autonomi dikembalikan kepada penduduk tempatan. Selain itu, mereka hendaklah membebaskan ekonomi negara dan juga kuasa politik negara mereka daripada cengkaman kuasa imperial. Pihak pejuang kebangsaan perlulah meletakan keadilan kepada tempatnya di negara yang pernah dijajah. Seterusnya, pendidikan juga dimanipulasikan oleh pihak pejuang bagi menyediakan nilai-nilai yang perlu disalurkan kepada penduduk tempatan daripada nilai-nilai yang ditanam oleh pihak penjajah. Akhir sekali, apabila berlakunya dekolonisasi undang-undang juga perlulah diubahkan mengikut penduduk tempatan dan cara hidup mereka. Secara ringkas usaha dekolonisasi merupakan satu usaha pihak pejuang untuk mengurangkan unsur-unsur penjajah dalam negara.

Dr. Nasruddin bin Yunos pula menjawab “Apakah yang kita dapat faham daripada dekolonisasi pemikiran”. Mengikut pendapat beliau bahasa merupakan salah satu aspek yang kita perlu menekankan. Tidak boleh dinafikan bahawa bahasa Inggeris merupakan bahasa global dan wajib kita kuasai, tetapi tidak sepatutnya kita kuasai sepenuhnya. Oleh sebab bahasa yang kita kuasai, juga membawa nilai-nilai daripada masyarakat yang menggunakan bahasa tersebut. Dengan ini, boleh nampak bahawa bahasa tempatan sangat penting untuk dikuasai bagi proses dekolonisasi pemikiran. Selain itu, Prof juga menekankan budaya yang merupakan sudut yang penting bagi proses dekolonisasi pemikiran. Janganlah, kita melupakan budaya kita rakyat Malaysia yang merupakan identiti kita. Menghayatilah budaya lain, tetapi mengawal perlaksanaan budaya mereka dalam hidup anda. Prof juga menghurai aspek nilai dalam proses dekolonisasi. Janganlah kita membawa nilai-nilai kuasa imperial pada diri kita, seperti tidak mempercayai tuhan. Hal ini sangatlah membimbangkan, kerana kalau kita tidak membebaskan proses pemikiran kita daripada dikolonisasi oleh budaya luar usaha pihak pejuang negara kita dibazirkan.

Apabila Prof. Dr. Kamaruzaman ditanya untuk huraikan tentang neokolonisasi, prof merujuk kepada neokolonisasi sebagai satu penjajahan yang baru daripada kuasa-kuasa imperial selepas kemerdekaan. Ada beberapa aspek penjajahan neokolonisasi, Antaranya ialah dari aspek kuasa ketenteraan. Dengan kuasa ketenteraan yang kuat, kuasa imperial ini akan menonjol sebagai satu negara yang ditakuti oleh kuasa lain. Selain itu, kuasa imperial juga akan mewujudkan istilah yang menarik seperit “Globalisasi” yang merujuk kepada kebaikan ekonomi negara. Sebalik batu dengan istilah seperti ini, kuasa imperial boleh kuasai negara-negara yang pernah dijajah lagi sekali dari sektor ekonomi, teknologi dan keselamatan. Seterusnya, kuasa imperial juga sedang melakukan neokolonisasi dengan sektor budaya. Antara, sektor budaya yang dikuasai ialah makanan, Seperti contoh, pada masa moden ini masyarakat muda lebih suka akan makanan budaya barat.

Dr. Nasruddin bin Yunos pula menjawab “Apakah langkah yang kerajaan perlu ambil untuk mengembalikan citra dan jati diri rakyat Malaysia” dengan memberikan beberapa langkah, mengikut beliau antara langkah yang diambil ialah dengan mewujudkan Jabatan perpaduan negara dan integrasi nasional. Dari sudut pendidikan, beliau berpendapat bahawa kerajaan perlulah memfokuskan bukan sahaja ilmu tetapi juga citra setiap pelajar. Beliau juga menambahkan dari sudut bahasa, kerajaan perlulah menetapkan satu sistem di mana semua pelajar perlu kuasai Bahasa Melayu sebagai Bahasa kebangsaan, Bahasa Inggeris sebagai Bahasa global dan Bahasa Tamil, Mandarin, Arab sebagai bahasa elektif. Dengan ini, sudah tentu pelajar akan menghayati budaya kita dan menolak budaya luar yang menyebabkan neokolonisasi hanyut di negara kita.

Bagi soalan “Apakah peranan pelajar mengikut konteks pembangunan negara mengikut acuan negara kita” mengikut pandangan Prof. Dr. Kamaruzaman pelajar perlu bersedia untuk belajar secara berterusan. Kita sebagai pelajar perlulah mengelakkan daripada menamatkan pelajaran dari tingkat ‘undergraduate’ bagi membantu membangunkan negara. Sebaliknya, kita sepatutnya menjadi pakar dalam bidang kita. Dalam konteks pendidikan tidak formal pula Prof menambahkan bahawa kita perlulah menggunakan akal secara tidak putus. Mengikut Dr. Nasruddin bin Yunos pula pelajar perlulah membangunkan jati diri sendiri dengan mengaku bahawa kita dijajah oleh kuasa luar dari sudut mental. Dengan ini, Prof meringkaskan kita boleh mulakan proses pembangunan negara kita.

Pada pendapat saya, webinar ini telah memberi saya banyak pengajaran. Antaranya ialah saya perlulah menghayati budaya saya dan berpegang kepadanya untuk menolak neokolonisasi. Selain itu, saya juga perlulah mengaku bahawa kita dijajah dari segi mental yang boleh juga menolak usaha kuasa imperial untuk menguasai negara kita. Lebih-lebih lagi, saya perlulah berpegang kepada rukun negara dan berusaha lagi untuk menjayakan segala dasar kerajaan untuk menolak kuasa-kuasa imperial menjajah negara kita sekali lagi melalui neokolonisasi.